===Lærer i Mandal===
Vinje søgte klokkerpost i Vinje, men en anden ansøger blev valgt, til trods for, at han vikarierede der en tid. Han begyndte da igen at tænke på Amerika. Han drog til Christiania i håb om at tjene som klokker hos emigrantpræsten [[J. W. C. Dietrichson]], men stillingen var besat. På vejen forhørte han sig om en skolelærerpost i [[Skien]], og i Kristiania søgte han om at blive lærer ved [[asyl (institution)|asyl]]et; men begge steder fik han afslag, fordi han havde for gode papirer og således var overkvalificeret. Familien rådede ham til at søge en timelærerpost ved [[Mandal Borgerskole]]. Den fik han i februar [[1844]] og tiltrådte [[1. marts]] samme år. Ved siden af skoletimerne, som skaffede ham en løn på omtrent 120 spd. årlig, gav han privatundervisning. Samtidig fulgte han som elev undervisningen i de højere klasser, og hans medlærere gav ham fri undervisning i [[Tysk (sprog)|tysk]], [[Fransk (sprog)|fransk]] og [[latin]]. Han læste også meget på egen hånd, f.eks. [[Immanuel Kant]], [[Johann Gottlieb Fichte]] og [[Hegel]]. Han mente, han var for gammel til at studere, tog sigte på sømandslivet og forsøgte at stå til søs foråret [[1846]]. Han blev imidlertid snart sat i land som ubrugelig.
Litteratur Sprog